4 Kepo namwene kinzhilo saka kyashinkuka mwiulu, kabiji naumvwine jiwi jitanshi nobe kuvuma kwa ntolompita saka jiñambila’mba: “Kanjila wiye kuno, kabiji nsakukumwesha bintu bikamweka.”2 Kabiji ponkapotu mupashi wa Lesa waishile pe amiwa, kabiji mwiulu mwajinga jitanda kabiji pajinga ne waikelepo.+3 Ne aye waikelepo wamwekelenga nobe jibwe ja yasipa+ kabiji nobe jibwe ja salajasi,* ne ku jitanda kwazhokolokele kakongolo kamwekelenga nobe jibwe ja emalode.+4 Kabiji ku jitanda kwazhokolokele matanda 24, ne pa ano matanda namwenepo bakulumpe 24+ bavwajile bivwalo bitoka saka baikala kabiji ku mitwe yabo kwajinga minchinya ya ngolode.5 Kabiji ku jino jitanda kwafuminenga kubesha kwa mvula,+ ne mawi ne kutatauka kwa mvula;+ kabiji kwajinga malampi a mujilo atanu na abiji ateemenenga, kabiji bino bimenako mipashi itanu na ibiji ya Lesa.+6 Kulutwe ya jitanda kwajinga kizhiba kyamwekelenga nobe galashi,+ nobe jibwe ja kilishitala.Kabiji pakachi ne kuzhokoloka jitanda jonse kwajinga bilengwa byumi bina+ byakumbene meso kulutwe ne kunyuma.7 Kilengwa kyumi kitanshi kyapashishe bokwe,+ kya bubiji kyapashishe mwana ñombe mulume,+ kya busatu+ kyajinga na kilungi nobe kya muntu ne kilengwa kyumi kya buna+ kyapashishe mpungu.+8 Bino byonse bilengwa byumi bina byajinga na byapi bitanu na kimo; kabiji byapi byabyo byonse byakumbene meso ne munshi.+ Kabiji kimye kyonse, mute ne bufuku byamba’mba: “Wazhila, wazhila, wazhila Yehoba*+ Lesa, wa Bulume Bonse, wajingapo, ujipo kabiji ukekalapo.”+9 Kimye kyonse bino bilengwa byumi kyo bipana lukumo, munema ne sante kwi aye waikala pa jitanda, yenka wikala myaka ne myaka,+10 bakulumpe 24+ bafukama kwi aye waikala pa jitanda ne kupopwela awa wikala myaka ne myaka, kabiji bataya minchinya yabo ku jitanda saka bamba’mba:11 “Anweba Yehoba* Lesa wetu, mwafwainwa kutambula lukumo+ ne buneme+ ne bulume,+ mambo yenu mwalengele bintu byonse+ kabiji na mambo a kyaswa muchima wenu, byaikeleko ne kulengwa.”
bem_Latn